එමෙන්ම, දකුණු සහ සබරගමු පළාත් සභා මන්ත්‍රීවරුන් පිරිසක්ද මෙම රැළිය සඳහා එක්ව සිටි බවයි හිරු ප්‍රාදේශීය වාර්තාකරුවන් සඳහන් කළේ.එහිදී ජනරැළිය ඇමතූ ප්‍රජාතන්ත්‍රවාදී වාමාංශික පෙරමුණේ නායක වාසුදේව නානායක්කාර කියා සිටියේ වත්මන් ආණ්ඩුව අවසන් කර නැවතත් මහින්ද රාජපක්ෂ ආණ්ඩුවක් පිහිටුවීමට සැවොම එක්විය යුතු බවයි.පිවිතුරු හෙළ උරුමයේ නායක බස්නාහිර පළාත් සභා මන්ත්‍රී උදය ගම්මන්පිල ජන රැළියේදී අදහස් දක්වමින් කියා සිටියේ අමාත්‍ය රාජිත සේනාරත්න යනු ශ්‍රී ලංකා නිදහස් පක්ෂය පරාජය කිරීමට පැමිණි පුද්ගලයෙකු බවයි.ජන රැළියේදී අදහස් දැක්වූ බස්නාහිර පළාත් පප්‍ධාන අමාත්‍ය ප්‍රසන්න රණතුංග ප්‍රකාශ කළේ ශ්‍රී ලංකා නිදහස් පක්ෂය රැක ගැනීමට අවශ්‍ය නම් මහින්ද රාජපක්ෂ අගමැති ධුරයට පත් කිරීමට පියවර ගත යුතු බවයි.මහජන එක්සත් පෙරමුණේ නායක දිනේෂ් ගුණවර්ධන ජන රැළියේදී මෙලෙස අදහස් පළ කර සිටියේ ලෝක කම්කරු දිනයේදී වෘත්තීය සමිති 100 ක් සමඟ එකතු වී ඓතිහාසික මැයි රැළියක් පැවැත්වීමට කටයුතු කරන බවයි.මීට පෙර පල කළ පුවත මෙතනින් බලන්න :http://goo.gl/mUvi7V